Američka nacistička partija
<s>Amerčka nacistička stranka je američka politička stranka koju je 1959. godine osnovao George Lincoln Rockwell.</s><s>Sjedište stranke je u Arlingtonu (savezna država Virginia).</s><s>Stranka svoju ideologiju najviše bazira na stavovima Adolfa Hitlera i njegove stranke koja je postojala za vrijeme Trećeg Reicha.</s><s>Američka nacistička stranka preuzela je nacističke uniforme i simboliku.</s>

<s>Osnivač stranke George Lincoln Rockwell ubijen je 1967. godine, a nakon njegove smrti stranka se raspala.</s><s>Od kasnih 1960-tih postoji nekoliko manjih stranka i organizacije koji se koriste imenom "Američka nacistička stranka".</s>

<s>Smrt osnivača, ideološki raskol i masakr</s>

<s>Stranka je osnovana 1959. godine u Virginiji.</s><s>Nakon nekoliko godina funkcioniranja s malo novaca, Rockwell je postigao nemali uspjeh i zaradu govoreći po američkim sveučilištima gdje je bio pozivan kako bi studentima pokazao svoje ekstremističke stavove (zvali su ga u sklopu programa i predmeta koji su za cilj imali pokazivanje moći slobode govora).</s><s>Ovi događaji inspirirali su ga da prijeđe u "drugu fazu", odnosno da pokuša legitimirati grupu kao pravu punopravnu političku stranku.</s><s>Druga faza uključivala je smirivanje napada na ne-bijelce, zamjenu gesla stranke iz "Sig Heil!" u "White power!" te smanjeno prikazivanje svastike kao službene oznake stranke.</s><s>1967. godine stranka se kandidirala na lokalnim izborima.</s>

<s>Prije nego što je uspio potpuno reformirati stranku Rockwell je ubijen od strane ljutitog sljedbenika Johna Patlera.</s>

<s>Rockwella je naslijedio njegov zamjenik Matt Koehl koji je bio istaknuti vjerni pristaša Hitlera i njegovih ideja.</s><s>Koehl je nastavio provođenje nekih reformi koje je započeo Rockwell.</s><s>Koehl je podržavao ideju budućeg društva koje će se sastojati samo od bijelaca te je također poput Rockwella odlučio manje napadati sve one koji nisu bijelci.</s><s>Početkom 1970-tih stranka doživljava ideološke podjele.</s><s>1970. godine, Frank Collin, koji je pred ostalim članovima stranke tajio da mu je otac Židov, odstupio je iz stranke te je osnovao Nacionalsocijalističku američku stranku.</s>

<s>Daljnje produbljivanje neslaganja u stranci dogodilo se kada je Koehl ponukan učenjima Devi Mukherjije, štovateljice Hitlera, počeo isticati kako je nacionalsocijalizam manje politički, a više religiozni pokret.</s><s>Hitlerovu smrt vidio je kao akt mučeništva te ga je uspoređivao s mukom Isusa Krista.</s><s>3. studenog 1979. godine nekoliko članova stranke su zajedno s pripadnicima Ku Klux Klana napali pripadnike američke komunističke radničke stranke.</s><s>Napadači su ubili ukupno pet ljudi, a ukupno je uhićeno preko 30 ljudi.</s><s>U sudskim procesima nakon incidenta stranka je proglašena krivom, zajedno s Ku Klux Klanom te su preživjeli pripadnici komunističke stranke dobili sudsku odštetu od 350 000 dolara.</s>

<s>Stranka nakon masakra
1. siječnja 1983. godine stranka mijenja ime u "New Order" te je i dan danas poznata po tom imenu.</s><s>Stranka je nakratko privukla medijsku pozornost kad su njeni članovi 1983. godine održali sastanaka iza zatvorenih vrata.</s><s>Ispred objekta u kojem se sastanak održao građani su organizirali mirni prosvjed, a ovaj događaj bio je zadnje javno pojavljivanje Kohela u Arlingtonu.</s>

<s>Financijska kriza natjerala je stranku da u 1980-im godinama smanji opseg svog djelovanja.</s><s>Koehl je smanjio tiraž stranačkog lista te je preselio središnjicu stranke u Wisconsin.</s>

<s>Stranka danas radi daleko od očiju javnosti te ne održava skupove.</s><s>Aktivna je na internetu te ima vlastite internetske stranice.</s><s>Danas ne postoje službeni članovi stranke nego samo registrirani pristaše (eng. "registered supporters").</s><s>Stranka se također financira prodajom knjiga i ostalih publikacija.</s><s>Koehl je umro u noći s 9. na 10. listopada 2014. godine te ga je na čelu stranke zamijenio aktivist Rocky Suhayda.</s>

<s>Izvori</s>

<s>Bibliografija
Green, Michael S.; Stabler, Scott L. (2015.).</s><s>Ideas and Movements that Shaped America: From the Bill of Rights to "Occupy Wall Street".</s><s>Santa Barbara, California: ABC-CLIO. str. 390. . .</s><s>Kaplan, Jeffrey; Ryden, Tommy; Noel, Harold (2000.).</s><s>American Nazi Party.</s><s>Encyclopedia of White Power: A Sourcebook on the Radical Racist Right.</s><s>Walnut Creek, California: AltaMira Press. str. 1–3. .</s><s>Marks, Kathy (1996.).</s><s>Faces of Right Wing Extremism.</s><s>Boston: Branden Books. . .</s><s>Obermayer, Herman J. (2012.).</s><s>American Nazi Party in Arlington, Virginia 1958.-1984.</s><s>CreateSpace Publishing. .</s><s>Schmaltz, William H. (2013.).</s><s>For Race And Nation: George Lincoln Rockwell and the American Nazi Party.</s><s>River's Bend Press.</s><s>Wolter, Erik V.; Masters, Robert J. (2004.).</s><s>Loyalty On Trial: One American's Battle With The FBI.</s><s>New York: iUniverse. str. 65. .</s>

<s>Nastanci 1959.</s><s>Političke stranke u SAD
Fašističke partije
Neonacizam</s>

